**JELGAVAS VALSTSPILSĒTAS PAŠVALDĪBAS 2024 GADA 25. APRĪĻA**

**SAISTOŠO NOTEIKUMU NR. 24-\_\_\_\_\_**

**”PABALSTI UN ATLĪDZĪBA AUDŽUĢIMENEI JELGAVAS VALSTSPILSĒTAS PAŠVALDĪBĀ” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 1. Saistošo noteikumu “Pabalsti un atlīdzība audžuģimenei Jelgavas valstspilsētas pašvaldībā” projekts (turpmāk – saistošo noteikumu projekts) izstrādāts ar mērķi noteikt pabalstu apmēru, pabalstu un/vai atlīdzības piešķiršanas un izmaksas kārtību Jelgavas valstspilsētas pašvaldībā saskaņā ar spēkā esošajiem normatīvajiem aktiem. Pabalsti un/vai atlīdzība audžuģimenei ir Jelgavas valstspilsētas pašvaldības (turpmāk – pašvaldība) materiālais atbalsts audžuģimenei, kuru piešķir saskaņā ar noslēgto līgumu par audžuģimenes pakalpojumu, neizvērtējot mājsaimniecības materiālo situāciju.    1. Saskaņā ar Pašvaldību likuma, kas stājās spēkā 2023. gada 1. janvārī, pārejas noteikumu 6. punktu dome izvērtē uz likuma "Par pašvaldībām” normu pamata izdoto saistošo noteikumu atbilstību Pašvaldību likumam un izdod jaunus saistošos noteikumus atbilstoši pilnvarojumam. Līdz jaunu saistošo noteikumu spēkā stāšanos, bet ne ilgāk kā līdz 2024. gada 30. jūnijam, piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar šo likumu.    2. Saistošo noteikumu projekta izdošanas tiesiskais pamats ir noteikts Pašvaldību likuma 44. panta otrajā daļā, kas nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.    3. Izvērtējot Jelgavas pilsētas pašvaldības 2015. gada 12. novembra saistošos noteikumus Nr. 15-22 “Jelgavas valstspilsētas pašvaldības palīdzība audžuģimenēm”, tika pieņemts lēmums izdot jaunus saistošos noteikumus ar atsauci izdošanas tiesiskajā pamatā uz Pašvaldību likuma 44. panta otro daļu.    4. Saskaņā ar Ministru kabineta 2018. gada 26. jūnija noteikumu Nr. 354 “Audžuģimenes noteikumu” (turpmāk – MK Nr. 354) 78. punktu pabalstu bērna uzturam un pabalstu apģērba un mīkstā inventāra iegādei audžuģimenei izmaksā no tās pašvaldības budžeta līdzekļiem, kura noslēgusi līgumu ar audžuģimeni. Pašvaldībai jānosaka pabalsta apmēru bērna uzturam, ņemot vērā, ka tas mēnesī nedrīkst būt mazāks par 215,00 *euro* par bērnu līdz septiņu gadu vecuma sasniegšanai un 258,00 *euro* par bērnu vecumā no septiņiem gadiem līdz 18 gadu vecuma sasniegšanai.    5. Jelgavas valstspilsētas pašvaldībā pabalsta bērna uzturam apmērs piešķirts papildus valsts noteiktajam pabalstam bērna uzturam mēnesī audžuģimenei un tas noteikts divkārša Ministru kabineta noteikto minimālo uzturlīdzekļu apmērā bērnam. 2024.gadā tiek maksāts pabalsts bērna uzturam mēnesī 350,00 *euro* par bērnu līdz septiņu gadu vecuma sasniegšanai un 420,00 *euro* par bērnu vecumā no septiņiem gadiem līdz 18 gadu vecuma sasniegšanai, attiecīgi pabalsts bērna uzturam Jelgavas valstspilsētas pašvaldībā ir lielāks par 135,00 *euro* par bērnu līdz septiņu gadu vecuma sasniegšanai un par 162,00 *euro* par bērnu vecumā no septiņiem gadiem līdz 18 gadu vecuma sasniegšanai. 2023.gadā Jelgavas valstspilsētas pašvaldība nodrošināja pabalstu bērna uzturam 28 bērniem, kuri saņem ārpusģimenes aprūpes pakalpojumu audžuģimenēs.    6. Bērna uzturēšanai audžuģimenē pabalsts apģērba iegādei noteikts 100,00 *euro* apmērā katram sešu mēnešu periodam un vienreizējs pabalsts mīkstā inventāra iegādei – 150,00 *euro* apmērā, ievietojot bērnu audžuģimenē.    7. Saskaņā ar MK Nr. 354 78. punktu atlīdzība par audžuģimenes pienākumu veikšanu tiek maksāta, ja bērns (bērni) audžuģimenē ievietoti uz laiku, kas ir īsāks par vienu mēnesi. Atlīdzību par audžuģimenes pienākumu veikšanu nosaka proporcionāli dienu skaitam, kuras bērns (bērni) dzīvo audžuģimenē, par pamatu ņemot valstī noteikto atlīdzības apmēru mēnesī (uz 01.01.2024. - 171,00 *euro*).    8. Saistošie noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”.    9. Ar saistošo noteikumu spēkā stāšanos  tiek atzīti par spēku zaudējušiem Jelgavas pilsētas pašvaldības 2015. gada 12. novembra saistošie noteikumi Nr.15-22 “Jelgavas valstspilsētas pašvaldības palīdzības audžuģimenēm” (Latvijas Vēstnesis, 2018, 234. nr.).    10. Brīvprātīgās iniciatīvas pabalsti audžuģimenēm tiek noteikti citā normatīvajā aktā. |
| 1. Fiskālā ietekme uz pašvaldības budžetu | 1. Nav ietekmes uz ieņēmumu daļu. 2. Nav ietekmes uz izdevumu daļu, jo 2024.gada Jelgavas valstspilsētas pašvaldības iestādes “Jelgavas sociālo lietu pārvalde” (turpmāk - JSLP) budžetā ir paredzēti līdzekļi pabalstiem audžuģimenēm 32 bērniem par kopējo summu 145040,00 *euro,* tajā skaitā:  * pabalstam bērna uzturam par kopējo summu 145040,00 *euro*, tajā skaitā: 39200,00 *euro* (9 bērni līdz 7 gadu vecuma sasniegšanai x 350,00 *euro* mēnesī x 12 mēneši un 1 bērns līdz 7 gadu vecuma sasniegšanai x 350,00 *euro* x 4 mēneši) un 105840,00 *euro* (21 bērns no 7 gadu vecumam līdz 18 gadu vecuma sasniegšanai x 420,00 *euro* x 12 mēneši); * pabalstam apģērba iegādei 6400,00 *euro* (32 bērni x 100,00 *euro* x 2 reizes gadā); * vienreizēja pabalsta mīkstā inventāra iegādei 600,00 *euro* (4 bērni x 150,00 *euro* vienreizēja pabalsta apmērs mīkstā inventāra iegādei, ievietojot bērnu audžuģimenē).  1. Papildu līdzekļi saistošo noteikumu realizēšanai nav nepieciešami. 2. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 1. Sociālā ietekme – Jelgavas valstspilsētas pašvaldībā tiek noteikts lielāks, salīdzinot ar valstī noteikto, pabalsts bērna uzturam audžuģimenē, kas ir pašvaldības brīvprātīga iniciatīva, un tās mērķis ir veicināt audžuģimeņu kustības attīstību Jelgavā un nodrošināt bērniem bāreņiem un bez vecāku gādības palikušajiem bērniem institūcijai alternatīvu ārpusģimenes aprūpes formu - ģimenisko vidi audžuģimenē. 2. Nav ietekmes uz vidi. 3. Nav ietekmes uz veselību. 4. Nav ietekmes uz uzņēmējdarbību. 5. Nav ietekmes uz konkurenci. |
| 1. Ietekme uz administratīvajām procedūrām un to izmaksām | Neietekmē. |
| 1. Ietekme uz pašvaldības funkcijām un cilvēkresursiem | Neietekmē pašvaldības funkcijas un cilvēkresursus. |
| 1. Informācija par izpildes nodrošināšanu | Saistošo noteikumu izpildē nav paredzēts izveidot jaunu institūciju. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir samērīgi. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts 25.03.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 08.04.2024. |

Domes priekšsēdētājs A.Rāviņš